Diari Oficial de la Generalitat Valenciana


Sumari del DOGV 9118, del 01-07-2021 (2021/6992)

RESOLUCIÓ de 17 de juny de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 4 al capítol 7, en el programa 121.71, Societat digital, per import d'1.500.000 euros, per a la correcta imputació comptable de la línia de subvenció nominativa S8391, «Suport a la investigació d'intel·ligència artificial d'excel·lència en el Node ELLIS». Expedient 21.014/21-097.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9118

Data del DOGV
:   01-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6992


Data del document
:   17-06-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de juny de 2021, de la Conselleria d'Hisenda i Model Econòmic, per la qual s'autoritza una transferència de crèdits del capítol 4 al capítol 7, en el programa 121.71, Societat digital, per import d'1.500.000 euros, per a la correcta imputació comptable de la línia de subvenció nominativa S8391, «Suport a la investigació d'intel·ligència artificial d'excel·lència en el Node ELLIS». Expedient 21.014/21-097. [2021/6992]  
  
L'annex de transferències i subvencions corrents del programa 121.71, Societat digital, inclou la línia de subvenció nominativa S8391, «Suport a la investigació d'intel·ligència artificial d'excel·lència en el Node ELLIS», amb una dotació d'1.500.000 euros, que té com a beneficiària la Fundació de la Comunitat Valenciana Unitat ELLIS Alacant per a la investigació en matèria d'intel·ligència artificial.  
  
La Conselleria d'Innovació, Universitats, Ciència i Societat Digital, atés que la finalitat de la línia és el finançament de la investigació bàsica excel·lent en matèria d'intel·ligència artificial i atés que la disposició addicional tercera de la vigent Llei de pressupostos estableix que les activitats d'industrialització, investigació, desenvolupament i innovació i de formació de capital humà tindran la consideració d'operacions de capital, tenint especialment en compte el seu impacte plurianual i la seua vinculació a la reactivació econòmica, proposa, a l'efecte de la correcta imputació comptable de la subvenció, incloure-la en l'annex de transferències i subvencions de capital del programa, mitjançant la transferència de crèdits del capítol 4 al capítol 7, per l'import de la seua dotació.  
En conseqüència, i d'acord amb el que s'ha disposat en l'apartat 5 de l'article 49 de la Llei 1/2015, d'hisenda pública, sector públic instrumental i subvencions, i en els articles 21 i 24.c, i també en la disposició addicional tercera de la Llei 4/2020, de pressupostos de la Generalitat per a l'exercici 2021, el conseller d'Hisenda i Model Econòmic adopta la següent resolució:  
  
Primer  
Autoritzar una minoració de crèdit en l'aplicació 14.48.86.989.41.1 per import d'1.500.000 euros i un augment per aquest mateix import en l'aplicació 04.52.17.252.88.7 que permeta la correcta imputació comptable a aquesta última, de la línia de subvenció nominativa S8391, «Suport a la investigació d'intel·ligència artificial d'excel·lència en el Node ELLIS», que passa a incloure's en l'annex de transferències i subvencions de capital del programa.  
  
València, 17 de juny de 2021.- El conseller d'Hisenda i Model Econòmic: Vicent Soler i Marco.